cyanic-selkie/wikianc huggingface dataset:
ประเทศอิหร่านในเอเชียนเกมส์ฤดูหนาว 2017
ประเทศอิหร่าน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาประเทศประเทศอิหร่านมีคุณสมบัติเข้าแข่งขันรายการดังต่อไปนี้
กีฬาสโนว์บอร์ด
นักกีฬาสโนว์บอร์ดของประเทศอิหร่านมีคุณสมบัติเข้าแข่งขันรายการกีฬาสโนว์บอร์ด ประเภทชาย และประเภทหญิง
กีฬาฮอกกี้น้ำแข็ง
นักกีฬาฮอกกี้น้ำแข็งของประเทศอิหร่านมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
สถานีแยกนนทบุรี 1
สถานีแยกนนทบุรี 1 (Yaek Nonthaburi 1 station; รหัส: PP09) เป็นสถานีรถไฟฟ้าแบบยกระดับในเส้นทางของรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์ในพื้นที่อำเภอเมืองนนทบุรี จังหวัดนนทบุรี และมีอาคารจอดแล้วจรที่สามารถจอดรถได้ 430 คัน
ที่ตั้งของสถานี
ตัวสถานีตั้งอยู่เหนือถนนรัตนาธิเบศร์ บริเวณกลางทางแยกรัตนาธิเบศร์-เลี่ยงเมืองนนทบุรี ในพื้นที่ตำบลบางกระสอ อำเภอเมืองนนทบุรี จังหวัดนนทบุรี อนึ่ง บริเวณสถานีไม่ได้ตั้งอยู่ใกล้กับถนนนนทบุรี 1 (สนามบินน้ำ) ซึ่งน่าจะเป็นที่มาของชื่อสถานีแต่อย่างใด
รายละเอียดสถานี
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าสถานีในเส้นทางรถไฟฟ้าสายสีม่วง
รูปแบบของสถานี
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชานชาลา โดยเป็นหนึ่งในสองสถานีรถไฟฟ้าในกรุงเทพมหานครและปริมณฑลที่มีการแยกพื้นที่ขายบัตรโดยสารออกเป็นสองส่วน (อีกสถานีหนึ่งคือสถานีวัดพระศรีมหาธาตุของรถไฟฟ้าบีทีเอส สายสุขุมวิท) เนื่องมาจากตัวสถานีคร่อมอยู่บนสะพานข้ามแยกฯ จึงต้องเว้นพื้นที่ตามความกว้างของถนนเลี่ยงเมือง
=== ทางเข้า–ออกสถานี === มีทางขึ้นลงทั้งหมด 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
อาคารจอดแล้วจร
อาคารจอดแล้วจรตั้งอยู่บริเวณทางออกที่ 4 เพื่ออำนวยความสะดวกแก่ประชาชนและผู้ใช้บริการรถไฟฟ้า สามารถจอดรถได้จำนวน 430 คัน
วุฒิสิทธิ์ สืบสุวรรณ
วุฒิสิทธิ์ สืบสุวรรณ หรือ เต็ม เป็นนักร้อง นักแสดงชายชาวไทย เป็นที่รู้จักจากการเป็นหนึ่งในสมาชิกวงยูเอชที ก่อนจะผันตัวมาออกอัลบั้มเดี่ยวเป็นของตัวเอง ภายใต้สังกัดจีเอ็มเอ็ม แกรมมี่ ผลงานเพลงที่มีชื่อเสียงได้แก่เพลง ก็พอ, บอกได้ไหม, รัก และเพลง ขอไม่เป็นเพื่อนเธอ เป็นต้น
ประวัติ
วุฒิสิทธิ์ สืบสุวรรณ (ชื่อเล่น เต็ม) เป็นนักร้องหนึ่งในสมาชิกวงยูเอชที นักแสดง ชาวไทย เกิดเมื่อวันที่  2 พฤศจิกายน พ.ศ. 2519 เป็นลูกชายคนเดียวของ อนุวัฒน์ สืบสุวรรณ (หรือ ธนวัฒ สืบสุวรรณ ในปัจจุบัน) อดีตสมาชิกวง บัตเตอร์ฟลาย และเป็นโปรดิวเซอร์ค่าย จีเอ็มเอ็ม แกรมมี่ จบการศึกษาจาก โรงเรียนนานาชาติเอกมัย ปริญญาตรีจาก มหาวิทยาลัยเกษมบัณฑิต มีผลงานละครเรื่องแรก คือ ยามเมื่อลมพัดหวน
เริ่มเข้าสู่วงการจากการถ่ายโฆษณา ร้องเพลงประกอบโฆษณาและอัดสปอตวิทยุหลายตัว ในช่วงวัยเด็ก ไม่ว่าจะเป็นโฆษณาโจ๊กคนอร์, โฆษณาโอวัลติน, โฆษณาผงซักฟอกบรีส, โฆษณาแฟ๊บ, โฆษณาถั่วโก๋แก๋ เป็นต้น นอกจากนี้ยังมีโอกาสได้เล่น ละครเพลงการกุศลเรื่อง "หยั่งรากฝังใบ" ของอาจารย์ดนู ฮันตระกูล แทน และตามด้วยละครโทรทัศน์เรื่องดัง "ยามเมื่อลมพัดหวน" ในบทของน้องชาย ของหมิว ลลิตา ปัญโญภาส ทำให้หลายคนจำเขาได้ตั้งแต่ตอนนั้น เมื่อทางทีมงานผลิต ของบริษัทแกรมมี่ฯ มีโครงการจะปั้นศิลปินวัยรุ่นกลุ่มใหม่ วุฒิสิทธิ์จึงถูกชวนไปเทสต์ และได้เข้าเป็นหนึ่งในสมาชิกวง ยูเอชที
วุฒิสิทธิ์เป็นหนึ่งในสมาชิกวง ยูเอชที สังกัดจีเอ็มเอ็ม แกรมมี่ เริ่มมีผลงานอัลบั้มด้วยกันจำนวน 4 ชุด ตั้งแต่ปีพ.ศ. 2537 ถึงพ.ศ. 2548 และออกอัลบั้มพิเศษในนาม 6.2.12 นอกจากนี้ยังแยกตัวมาออกอัลบั้มเดี่ยวมีผลงานอัลบั้มถึง 3 ชุด มีเพลงที่เป็นที่รู้จักได้แก่ ก็พอ, บอกได้ไหม, ขอไม่เป็นเพื่อนเธอ เป็นต้น
พบกันใหม่
"พบกันใหม่ (So Long)" เป็นซิงเกิลของวงโพลีแคต ในปี พ.ศ. 2557 จากอัลบั้ม 80 KISSES ประพันธ์เนื้อร้อง-ทำนองโดย รัตน จันทร์ประสิทธิ์ และเรียบเรียงโดย โพลีแคต ออกจำหน่ายและมิวสิกวิดีโอเผยแพร่ในวันที่ 14 ตุลาคม พ.ศ. 2557 สังกัดค่ายเพลงสมอลล์รูม
การตอบรับ
เพลง "พบกันใหม่ (So Long)" ได้ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 มกราคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แบล็คเบิร์น บัคคาเนียร์
แบล็คเบิร์น บัคคาเนียร์ (Blackburn Buccaneer) เดิมคือฮ็อคเกอร์ซิดเดลีย์ บัคคาเนียร์ เป็นเครื่องบินเจ๊ตโจมตีและตรวจการณ์ เครื่องต้นแบบเริ่มบินเป็นเครั้งแรกเมื่อวันที่ 30 เมษายน ค.ศ. 1958 เป็นเครื่องบินเจ๊ตโจมตีของอังกฤษที่ใช้ปฏิบัติการรบทางยุทธวิธีที่มีขีดความสามารถในการบินต่ำได้ดีเพื่อหลบหลีกเรดาร์ของศัตรู บัคคาเนียร์เริ่มประจำการในกองทัพอังกฤษในปี ค.ศ. 1963
หมู่เกาะฟอล์กแลนด์
หมู่เกาะฟอล์กแลนด์ (Falkland Islands) หรือ หมู่เกาะมัลบินัส (Islas Malvinas) เป็นกลุ่มเกาะตั้งอยู่ในหมู่เกาะแอตแลนติกใต้บนไหล่ทวีปปาตาโกเนีย หมู่เกาะหลักอยู่ห่างจากชายฝั่งปาตาโกเนียที่ละติจูดราว 52° ใต้ ไปทางตะวันออกราว 500 กิโลเมตร กลุ่มเกาะมีพื้นที่ 12,173 ตารางกิโลเมตร ประกอบด้วยเกาะฟอล์กแลนด์ตะวันออก ฟอล์กแลนด์ตะวันตก และเกาะที่เล็กกว่าอื่นอีก 776 เกาะ หมู่เกาะดังกล่าวเป็นดินแดนโพ้นทะเลของสหราชอาณาจักร มีระดับการปกครองตนเองภายในสูง โดยมีสหราชอาณาจักรรับประกันรัฐบาลที่ดีและรับผิดชอบด้านการป้องกันภัยและการต่างประเทศ เมืองหลวง คือ สแตนลีย์บนเกาะฟอล์กแลนด์ตะวันออก
มีการถกเถียงว่าด้วยการค้นพบหมู่เกาะฟอล์กแลนด์ครั้งแรกและการล่าอาณานิคมโดยชาวยุโรปในกาลต่อมา หลายช่วง หมู่เกาะมีนิคมฝรั่งเศส อังกฤษ สเปนและอาร์เจนตินา อังกฤษสถาปนาการปกครองอีกครั้งใน พ.ศ. 2376 แม้อาร์เจนตินาจะยังคงอ้างสิทธิ์เหนือหมู่เกาะต่อไป ใน พ.ศ. 2525 หลังการบุกครองหมู่เกาะของอาร์เจนตินา เกิดสงครามฟอล์กแลนด์ที่ไม่มีการประกาศสงครามนานสองเดือนระหว่างอาร์เจนตินากับสหราชอาณาจักร กระทั่งกองกำลังอาร์เจนตินาทั้งหมดยอมจำนนและการคืนหมู่เกาะให้อยู่ในการปกครองของอังกฤษ
ประชากรหมู่เกาะฟอล์กแลนด์ ซึ่งประเมินอยู่ที่ 2,841 คน ประกอบด้วยชาวหมู่เกาะฟอล์กแลนด์ท้องถิ่นเป็นหลัก ส่วนมากมีเชื้อสายอังกฤษ ชาติพันธุ์อื่น ได้แก่ ฝรั่งเศส ยิบรอลตาร์และสแกนดิเนเวีย การเข้าเมืองจากสหราชอาณาจักร เซนต์เฮเลนา และชิลีทำให้หมู่เกาะมีประชากรเพิ่มขึ้น จากเดิมที่ลดลง ภาษาเด่นและภาษาราชการ คือ ภาษาอังกฤษ ภายใต้พระราชบัญญัติสัญชาติอังกฤษ ค.ศ. 1983 ชาวหมู่เกาะฟอล์กแลนด์เป็นพลเมืองอังกฤษตามกฎหมาย
หมู่เกาะอยู่ตรงแนวแบ่งเขตระหว่างเขตลักษณะอากาศกึ่งขั้วโลกภาคพื้นสมุทรกับอบอุ่นภาคพื้นสมุทร โดยเกาะหลักทั้งสองมีแนวเทือกเขาสูงถึง 700 เมตร หมู่เกาะเป็นที่อยู่ของประชากรนกขนาดใหญ่ แม้นกหลายชนิดจะไม่ผสมพันธุ์ในเกาะหลักอีกต่อไปเพราะผลของชนิดพันธุ์ที่นำเข้ามา กิจกรรมทางเศรษฐกิจหลัก ได้แก่ การประมง การท่องเที่ยว การเลี้ยงแกะโดยเน้นการส่งออกขนแกะคุณภาพสูง และการสำรวจน้ำมัน การสำรวจน้ำมัน ซึ่งรัฐบาลหมู่เกาะฟอล์กแลนด์เป็นผู้ออกใบอนุญาต ยังถกเถียงกันอันเป็นผลจากข้อพิพาททางทะเลกับอาร์เจนตินา
ฮ่องกงในเอเชียนเกมส์ฤดูหนาว 2017
ฮ่องกง เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาฮ่องกงมีคุณสมบัติเข้าแข่งขันรายการดังต่อไปนี้
กีฬาวิ่งสเกตลู่สั้น
นักกีฬาวิ่งสเกตลู่สั้นของฮ่องกงมีคุณสมบัติเข้าแข่งขันรายการกีฬาวิ่งสเกตลู่สั้น ประเภทชาย
กีฬาสเกตลีลา
นักกีฬาสเกตลีลาของฮ่องกงมีคุณสมบัติเข้าแข่งขันรายการกีฬาสเกตลีลา ประเภทหญิง
กีฬาฮอกกี้น้ำแข็ง
นักกีฬาฮอกกี้น้ำแข็งของฮ่องกงมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 1 และประเภทหญิง
Neochromadora
Neochromadora เป็นสกุลของนีมาโทดาที่อยู่ในวงศ์ Chromadoridae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
รัฐเคาะลีฟะฮ์อับบาซียะฮ์
รัฐเคาะลีฟะฮ์อับบาซียะฮ์ (الْخِلَافَةُ الْعَبَّاسِيَّة) เป็นรัฐเคาะลีฟะฮ์ราชวงศ์ที่สามที่ดำรงตำแหน่งหลังจากนบีมุฮัมมัด ก่อตั้งโดยผู้เป็นลูกหลานของอับบาส อิบน์ อับดุลมุฏฏอลิบ (ค.ศ. 566–653) ลุงของมุฮัมมัด ซึ่งเป็นที่มาของชื่อราชวงศ์ หลังจากโค่นล้มรัฐเคาะลีฟะฮ์อุมัยยะฮ์ในการปฏิวัติราชวงศ์อับบาซียะฮ์เมื่อ ค.ศ. 750 (ฮ.ศ. 132) รัฐเคาะลีฟะฮ์ได้ตั้งศูนย์กลางรัฐบาลแห่งแรกที่กูฟะฮ์ (ปัจจุบันอยู่ในประเทศอิรัก) จากนั้นใน ค.ศ. 762 เคาะลีฟะฮ์อัลมันศูรได้สถาปนาเมืองแบกแดดใกล้กับบาบิโลน เมืองหลวงของจักรวรรดิบาบิโลนโบราณ แบกแดดจึงกลางเป็นศูนย์กลางในด้านวิทยาศาสตร์, วัฒนธรรม และสิ่งประดิษฐ์ในยุตที่รู้จักกันในชื่อ ยุคทองของอิสลาม นอกจากนี้ยังเป็นที่ตั้งของสถาบันการศึกษาที่สำคัญหลายแห่ง ได้แก่ บัยตุลฮิกมะฮ์ เช่นเดียวกันกับสภาพแวดล้อมที่มีความหลากหลายทางเชื้อชาติและหลายศาสนา จนทำให้ที่นี่มีชื่อเสียงไปทั่วโลกในฐานะ "ศูนย์กลางแห่งการเรียนรู้"
สมัยอับบาซียะฮ์เเป็นจุดที่มีการพึ่งพาข้าราชการเปอร์เซีย (อย่างตระกูลแบร์แมคียอน) ในการบริหารดินแดนและการรวมประชากรมุสลิมที่มิใช่ชาวอาหรับใน อุมมะฮ์ (ประชาชาติมุสลิม) ชนชั้นปกครองให้การยอมรับขนบธรรมเนียมเปอร์เซียอย่างกว้างขวาง และพวกเขาก็เริ่มให้การอุปถัมภ์ศิลปินและนักวิชาการ แม้จะมีความร่วมมือในเบื้องต้น อับบาซียะฮ์ในช่วงปลายคริสต์ศตวรรษที่ 8 ทำให้ตนเองแปลกแยกจากทั้งมะวาลีที่มิใช่อาหรับ และข้าราชการเปอร์เซีย พวกเขาถูกบังคับให้สละอำนาจเหนืออัลอันดะลุส (ปัจจุบันคือสเปนและโปรตุเกส) ให้แก่อุมัยยะฮ์ใน ค.ศ. 756, โมร็อกโกแก่อิดรีสิดใน ค.ศ. 788, อิฟรีกียะฮ์และซิซิลีให้แก่อัฆละบิดใน ค.ศ. 800, โฆรอซอนและทรานโซเซียนาให้แก่ซอมอนิด และเปอร์เซียให้แก่ซัฟฟาริดในคริสต์ทศวรรษ 870 และอียิปต์แก่รัฐเคาะลีฟะฮ์ฟาฏิมียะฮ์ใน ค.ศ. 969
เส้นควบคุมแท้จริง
เส้นควบคุมแท้จริง (Line of Actual Control) เป็นพรมแดนที่มีประสิทธิผลระหว่างอินเดียกับจีน เส้นควบคุมแท้จริงมีความยาว 4,057 กิโลเมตรและตัดผ่านแคว้นสามแคว้นในรัฐอินเดียตอนเหนือ: ทางตะวันตก (ลาดัก กัศมีร์) ตอนกลาง (รัฐอุตตราขัณฑ์ รัฐหิมาจัลประเทศ) และทางตะวันออก (รัฐสิกขิม รัฐอรุณาจัลประเทศ) นายกรัฐมนตรีจีน โจว เอินไหล ได้ใช้วลีดังกล่าวเป็นครั้งแรกในจดหมายถึงนายกรัฐมนตรีอินเดีย ชวาหระลาล เนห์รู ลงวันที่ 24 ตุลาคม ค.ศ. 1959
รัฐเคาะลีฟะฮ์อับบาซียะฮ์
อำนาจทางการเมืองของเคาะลีฟะฮ์ถูกจำกัดด้วยจุดรุ่งเรืองของราชวงศ์บูยิดของอิหร่านและเซลจุคเติร์กที่ยึดครองแบกแดดใน ค.ศ. 945 และ 1055 ตามลำดับ ถึงแม้ว่าความเป็นผู้นำของอับบาซียะฮ์เหนือจักรวรรดิอิสลามอันกว้างใหญ่ค่อย ๆ สูญเสียบทบาทลงจนเหลือเพียงพิธีการทางศาสนาในรัฐเคาะลีฟะฮ์ ราชวงศ์นี้ยังคงปกครองเหนือดินแดนเมโสโปเตเมียในรัชสมัยเคาะลีฟะฮ์อัลมุกตะฟี และขยายถึงอิหร่านในรัชสมัยเคาะลีฟะฮ์อันนาศิร ยุคแห่งการฟื้นฟูและผลสำเร็จทางวัฒนธรรมของอับบาซียะฮ์สิ้นสุดลงใน ค.ศ. 1258 ด้วยการปล้นสดมแบกแดดโดยมองโกลภายใต้การนำของฮูลากู ข่าน และการประหารชีวิตอัลมุสตะอ์ศิม สายผู้ปกครองของอับบาซียะฮ์และวัฒนธรรมมุสลิมโดยทั่วไปจึงย้ายศูนย์กลางไปที่ไคโร เมืองหลวงของมัมลูกใน ค.ศ. 1261 แม้ว่าจะไม่มีอำนาจทางการเมือง (ยกเว้นในสมัยเคาะลีฟะฮ์อัลมุสตะอีนแห่งไคโร) ราชวงศ์นี้ยังคงอ้างสิทธ์ในอำนาจทางศาสนา จนกระทั่งไม่กี่ปีหลังออตโตมันพิชิตอียิปต์ใน ค.ศ. 1517 ทำให้อัลมุตะวักกิลที่ 3 เป็นเคาะลีฟะฮ์อับบาซียะฮ์องค์สุดท้าย
เส้นควบคุมแท้จริง
โจวตอบว่าเส้นควบคุมแท้จริงเป็น "โดยพื้นฐานแล้วก็คือแนวควบคุมแท้จริงดังเช่นที่มีระหว่างจีนและอินเดียเมื่อวันที่ 7 พฤศจิกายน ค.ศ. 1959 เพื่อให้เป็นรูปธรรมยิ่งขึ้น ในส่วนตะวันออก มันทับกันสนิทกับสิ่งที่เรียกว่าแนวแมกมาฮอน และในทางตะวันตกและตอนกลาง มันทับซ้อนกับแนวปรกติวิสัยมาแต่เดิมซึ่งได้รับการระบุอย่างไม่เปลี่ยนแปลงโดยจีน"
กฎหมายรับรู้วลีดังกล่าวในข้อตกลงจีน-อินเดีย ซึ่งได้รับการลงนามใน ค.ศ. 1993 และ ค.ศ. 1996 ข้อตกลงในปี ค.ศ. 1996 ระบุว่า "จะไม่มีกิจกรรมใด ๆ จากทั้งสองฝ่ายจะสามารถรุกล้ำเส้นควบคุมแท้จริง"
สมเด็จพระราชินีมุสบาห์ บิน นัสเซอแห่งจอร์แดน
(Musbah bint Nasser)
พระราชประวัติ
สมเด็จพระราชินีมุสบาห์ บิน นัสเซอแห่งจอร์แดน เสด็จพระราชชสมภพเมื่อปี พ.ศ. 2427 โดยทรงเป็นธิดาคนโตของ อาห์มี นัสเซอ ปาฮา และ นาง ดีบาห์ โดยพระองค์ทรงมีพระขนิษฐาฝาแฝด 1 คน ต่อมาทรงเข้าพระราชพิธีอภิเษกสมรสกับ สมเด็จพระเจ้าอับดุลลอฮ์ที่ 1 แห่งจอร์แดน เมื่อปี พ.ศ. 2447 รับพระราชทานพระอิสริยยศที่ สมเด็จพระราชินีแห่งจอร์แดน  ซึ่งพระองค์เป็นสมเด็จพระราชินีพระองค์แรกแห่งจอร์แดนอีกด้วย โดยมีพระราชบุตรดังนี้ หลังจากเษกสมรสกัน พระราชสวามีก็ทรงอภิเษกสมรสใหม่จำนวน 2 ครั้ง กับนางสาวซูดีรา และ นางสาวนาห์ดา บิน อูมา ซึ่งทั้ง 2 ได้รับพระราชทานพระอิสริยยศที่ เจ้าหญิงแห่งจอร์แดน เท่านั้น ต่อมาพระองต์ได้รับการสถาปนาเป็น สมเด็จพระอัครมเหสีแห่งจอร์แดน เนื่องจากสมเด็จพระเจ้าอับดุลลอฮ์ มรงมีพระบรมราชโองการเป็นกรณีพิเศษ เนื่องจากสมเด็จพระราชินีบุสบาห์ ทรงให้กำเนิดพระราชโอรส ซึ่งเป็นรัชทายาทในราชบัลลังก์
สมเด็จพระราชินีมึสบาห์ เสด็จสวรรคตเมื่อวันที่ 16 มีนาคม พ.ศ. 2504 สิริพระชนมายุ 77 พรรษา
เศรษฐี
เศรษฐี อาจหมายถึง บุคคลผู้มั่ง เงินทองสิ่งของ หรืออาจหมายถึง ชื่อหนึ่งของดาวฤกษ์ธนิษฐา มี ๔ ดวง, ดาวไซ ดาวศรวิษฐา หรือ ดาวธนิษฐะ ก็เรียก
ภัตตาคารมังกรหลวง
ภัตตาคารมังกรหลวง (Royal Dragon Restaurant) เป็นอดีตภัตตาคารในประเทศไทย ตั้งอยู่ริมถนนเทพรัตน ใกล้กับศูนย์นิทรรศการและการประชุมไบเทค ในพื้นที่แขวงบางนาใต้ เขตบางนา กรุงเทพมหานคร เปิดดำเนินการเมื่อวันที่ 1 ตุลาคม พ.ศ. 2534 และในปีต่อมาได้รับการบันทึกสถิติโดยกินเนสส์เวิลด์เรคเคิดส์ว่าเป็นภัตตาคารใหญ่ที่สุดในโลก ก่อนจะถูกแซงด้วยภัตตาคาร Bawabet Dimashq ซึ่งตั้งอยู่ที่กรุงดามัสกัส ประเทศซีเรีย ในปี พ.ศ. 2551
ภัตตาคารมังกรหลวง ประกอบด้วยพื้นที่รับประทานอาหารและสันทนาการรวม 16,000 ตารางเมตร พื้นที่จอดรถอีก 13,372 ตารางเมตร รองรับลูกค้าได้ 5,000 ที่นั่ง และพนักงานรวมกันประมาณ 1,000 คน ภายในภัตตาคารนอกจากพื้นที่รับประทานอาหาร ยังมีห้องจัดเลี้ยงที่รองรับลูกค้าได้ตั้งแต่ 10-500 คนต่อห้อง นอกจากนี้ยังมีบริการอาหารด้วยการโหนสลิงและใช้รองเท้าสเก็ตเพื่อความรวดเร็วอีกด้วย
ปัจจุบันอาคารทั้งหมดในโครงการถูกรื้อถอนเพื่อก่อสร้างเป็นโฮมโปร
สมเด็จพระราชินีตาจญ์ อัล-โมลูก
สมเด็จพระราชินีตาจญ์ อัล-โมลูก อัยรุมลู (เปอร์เซีย:تاج‌الملوک, พระราชสมภพ 17 มีนาคม ค.ศ. 1896 ณ บากู จักรวรรดิรัสเซีย - สวรรคต 10 มีนาคม ค.ศ. 1982 ณ อากาปุลโก ประเทศเม็กซิโก)  พระองค์เป็นพระมเหสีพระองค์ที่สองในพระเจ้าชาห์ เรซา ปาห์ลาวี ผู้ก่อตั้งราชวงศ์ปาห์ลาวี และครองราชย์ในช่วงปี ค.ศ. 1925-1941
พระราชประวัติ
สมเด็จพระราชินีตาจญ์ อัล-โมลูก พระมเหสีพระองค์ที่สองในพระเจ้าชาห์ เรซา ปาห์ลาวี เสด็จพระราชสมภพเมื่อวันที่ 17 มีนาคม ค.ศ. 1896 ณ กรุงเตหะราน ประเทศอิหร่าน มีพระนามเดิมว่า นิมตาจ คานุม เป็นธิดาของนายทัดเฟล โมลูก อัยรุมลู โดยนามสกุลอัยรุมลูซึ่งเป็นนามสกุลเดิมของพระองค์สามารถสะกดเป็น Ayrumlu, Eyrumlu และ Ayromloo และตระกูลนี้เป็นตระกูลของชาวอิหร่านเชื้อสายอาเซอร์ไบจาน พระองค์จึงสืบเชื้อสายชาวอาเซอรีด้วย ภายหลังจากการเสกสมรสกับพระเจ้าชาห์ เรซา ปาห์ลาวี พระภัสดา พระองค์จึงเปลี่ยนพระนามใหม่ซึ่งมีความหมายว่า มงกุฎของราชันย์ (Crown of the King)
พระราชกรณียกิจ
พระองค์เป็นพระราชินีอิหร่านพระองค์แรกที่ออกมาปรากฏตัวแก่สายตาของเหล่าพสกนิกร รวมไปถึงการปฏิบัติพระราชกรณียกิจต่อประชาชนภายนอก และพระองค์ยังมีบทบาทสำคัญในเรื่องของการยกเลิกการใช้ผ้าคลุมศีรษะของสตรีมุสลิม (ฮิญาบ) ในช่วงตลอดรัชกาลของพระภัสดาของพระองค์ ในช่วงฤดูหนาวปี ค.ศ. 1934 พระเจ้าชาห์ เรซา ปาห์ลาวีทรงต้องการแสดงให้เห็นการแต่งกายของสมเด็จพระราชินี และพระราชธิดาทั้งสองพระองค์ ในงานพระราชทานปริญญาบัตรวิทยาลัยครูเตหะราน โดยแต่งกายในฉลองพระองค์อย่างชาวยุโรปโดยปราศจากผ้าคลุมศีรษะ และถือเป็นครั้งแรกที่สมเด็จพระราชินีแห่งอิหร่านเปิดเผยพระองค์เองสู่สายตาประชาชน ภายหลังพระเจ้าชาห์ได้นำพระฉายาลักษณ์สมเด็จพระราชินี และพระราชธิดาลงข่าวโดยปราศจากผ้าคลุมศีรษะ ตั้งแต่นั้นเป็นต้นมาการใช้ผ้าคลุมศีรษะจึงได้ถูกยกเลิกอย่างเป็นทางการ และต่อมาภายหลังพระสวามีของพระองค์ พระเจ้าชาห์ เรซา ปาห์ลาวี ได้สละราชสมบัติในปี ค.ศ. 1941 พระโอรสของพระองค์จึงได้ครองราชย์สมบัติต่อในนาม ชาห์โมฮัมหมัด เรซา ปาห์ลาวี
สวรรคต
สมเด็จพระราชินีตาจญ์ อัล-โมลูก เสด็จสวรรคตเมื่อวันที่ 10 มีนาคม ค.ศ. 1982 เมืองอากาปุลโก ประเทศเม็กซิโก ด้วยพระอาการโรคมะเร็งเม็ดเลือดขาว (ลูคีเมีย) โดยพระองค์เสด็จสวรรคตก่อนการครอบรอบวันเสด็จพระราชสมภพปีที่ 86 พรรษาของพระองค์เพียง 7 วัน สิริพระชนมายุได้ 85 พรรษา
ฮัวคา
ฮัวคา (Huaca) เป็นคำในภาษาเกชัวที่ชาวอินคาใช้เรียกวัตถุ สถานที่หรือสิ่งก่อสร้างที่เก็บรักษาบางสิ่งหรือสถานที่ศักดิ์สิทธ์ที่มีเหล่าเทพสถิตอยู่ เช่น อนุสาวรีย์หรือรูปสลักต่างๆ ชาวอินคามีความสามารถในการสลักหิน พวกเขามักสลักหินเป็นรูปเทพเจ้าต่างๆ หรือตามสิ่งก่อสร้างก็จะมีการแกะสลักหินเป็นลวดลายที่สวยงาม
คำว่า ฮัวคา ยังอ้างถึงสถานที่ตามธรรมชาติได้อีกด้วย เช่น แท่นหินขนาดมหึมา ฮัวคาบางชิ้นเชื่อมโยงกับความเลื่อมใสและพิธีกรรมทางศาสนา ชาวเกชัวมีธรรมเนียมที่เชื่อว่าทุกสิ่งอย่างมีหนึ่งกายสองจิต หนึ่งจิตใช้สร้างตัวตนและอีกหนึ่งจิตใช้เคลื่อนตัว
ฮัวคาในเปรู
ฮัวคา มักอยู่ตามพื้นที่ใกล้กับทุกๆ ศาสนาของเปรู โดยอยู่นอกส่วนที่ลึกที่สุดของอ่างเก็บน้ำแอมะซอน ซึ่งมีความสัมพันธ์กับศาสนาในช่วงอารยธรรมก่อนอินคาถึงต้นอินคา ฮัวคายังสามารถพบได้เกือบทุกพื้นที่ในตัวเมืองลิมาในปัจจุบัน โดยมีเมืองอื่นตั้งอยู่รอบ ๆ ฮัวคาในการปกครองของเทศบาลเมืองลิมายังเป็นเหมือนกำแพงเพื่อจัดการไม่ให้เกิดรอยขูดขีดเขียนอีกด้วย
มอตเชฮัวคา
สองในฮัวคาที่ยิ่งใหญ่ที่สร้างโดยมอตเช คือวิหารแห่งพระอาทิตย์ (Huaca del Sol) และวิหารแห่งดวงจันทร์ (Huaca de la Luna) ทั้งสองวิหารนี้สร้างจากอิฐตากแห้งเหมือนกัน แต่มีลักษณะเฉพาะของอิฐที่ต่างกันตามฮัวคา แสดงถึงยุคสมัยที่แตกต่างสองยุคของสถาปนิกชาวอินคา ตัวอิฐมีความแตกต่างกันในหลายๆ ด้าน ทั้งขนาด รอยตำหนิ ส่วนผสมของดิน และรอยจากแม่พิมพ์ ทั้งสองวิหารมีการก่อสร้างที่คล้ายคลึงกัน โดยการจัดวางให้อิฐวางตัวเป็นแนวดิ่งแนบติดกับอิฐชิ้นต่อไป จากนั้นวางอิฐต่อกันเป็นแนวไปเรื่อย ๆ เพื่อให้ตัวอาคารมีส่วนที่แตกต่างกันอันเป็นจุดเด่นของการก่อสร้างแบบแบ่งส่วน
การก่อสร้างวิหารแห่งพระอาทิตย์บ่งบอกว่าใช้อิฐตากแห้งมากกว่า 143 ล้านชิ้น และตัวฐานของวิหารแห่งดวงจันทร์ใช้อิฐตากแห้งประมาณ 50 ล้านชิ้น คุณสมบัติของอิฐเหล่านี้ที่มีร่วมกันในด้านรูปร่างและขนาด คือตัวอิฐมีความกว้างมากกว่าความสูง อิฐที่มีสัดส่วนเหมือนกันจะมีความใกล้เคียงกันและสัมพันธ์กันทั้งในเรื่องของรูปร่างและขนาด ทั้งนี้ยังคงมีความสมมาตรเล็กน้อยในแต่ละส่วน หลายๆ ส่วนของวิหารแห่งดวงจันทร์แสดงความเอียงที่มากกว่าโครงสร้างและแนวถัดมา เมื่อจักรวรรดิอินคาแผ่ขยายอำนาจ ทำให้อิฐตากแห้งได้เป็นที่แพร่หลายมากยิ่งขึ้นตามไปด้วย ส่วนของวิหารแห่งดวงจันทร์ยังแสดงถึงความอุดมสมบูรณ์ของความเอียงเอนจากหนึ่งไปอีกที่ ในทางกลับกัน วิหารแห่งพระอาทิตย์ที่สร้างหลังวิหารแห่งดวงจันทร์มีความสม่ำเสมอกันมากขึ้นระหว่างอิฐที่ใช้ในส่วนต่าง ๆ ในขณะที่รูปร่างของอิฐช่วยบ่งบอกบทบาทสำคัญของอินคาที่เพิ่มมากขึ้น ตัวอิฐตากแห้งยังคงเอกลักษณ์เฉพาะตน อิฐแต่ละชิ้นมีรอยเฉพาะที่สร้างโดยผู้สร้างที่ด้านล่างของอิฐ บางรอยปรากฏมากกว่ารอยอื่นๆ แต่ละรอยแสดงถึงที่มาของอิฐนั้น ๆ
ดิออซัมแอดเวนเจอร์สออฟกัปตันสปีริต
ดิออซัมแอดเวนเจอร์สออฟกัปตันสปีริต (The Awesome Adventures of Captain Spirit) เป็นวิดีโอเกมผจญภัยแบบให้เล่นฟรี พัฒนาโดยดอนต์น็อดเอ็นเตอร์เทนเมนต์ และจำหน่ายโดยสแควร์อีนิกซ์ วิดีโอเกมออกวางจำหน่ายในวันที่ 25 มิถุนายน ค.ศ. 2018 สำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน ตัวเกมเป็นเดโมสำหรับเกม ไลฟ์อิสสเตรนจ์ 2 ที่กำลังจะมาถึง เนื้อเรื่องจะเล่าเกี่ยวกับ คริส อีริคเซน เด็กหนุ่มผู้สร้างกัปตันสปีริตซูเปอร์ฮีโร่ตัวแทนเพื่อจัดการกับการสูญเสียแม่ของเขา ก่อนจะเข้าสู่ ตอนที่ 2 ของ ไลฟ์อิสสเตรนจ์ 2 วิดีโอเกมได้รับการคำวิจารณ์เป็นอย่างดีโดยยกย่องการเล่าเรื่อง, ตัวละครหลัก และบท รวมถึงการวิจารณ์กลไกของเกม
รูปแบบการเล่น
ดิออซัมแอดเวนเจอร์สออฟกัปตันสปีริต เป็นวิดีโอเกมผจญภัยที่มีเนี้อเรื่องในจักรวาลเดียวกับซีรีส์ ไลฟ์อิสสเตรนจ์ สามปีหลังจากเหตุการณ์ในภาคก่อนหน้า โดยผู้เล่นจะสวมบทบาทเป็นเด็กหนุ่มชื่อ คริส อีริคเซน เขาอาศัยอยู่ในบ้านหลังหนึ่งแถวเมือง Beaver Creek รัฐโอเรกอน โดยที่คริสอยู่กับชาร์ลส์พ่อของเขาผู้ซึ่งกำลังพยายามทำใจกับการตายของแม่ของคริส  เช้าวันเสาร์หนึ่ง คริสสร้างซูเปอร์ฮีโรกัปตันสปีริตและวางแผนจินตนาการของเขาให้เป็นจริง เครื่องแต่งกายของเขาสามารถปรับแต่งได้ในขณะที่สภาพแวดล้อมสามารถโต้ตอบและประกอบด้วยภารกิจเช่นการล่าขุมทรัพย์ และการสำรวจดาวเคราะห์ในจินตนาการ บทสนทนาแบบ Dialogue trees ถูกใช้เพื่อตอบสนองต่อตัวละครที่ผู้เล่นไม่ได้ควบคุม ทางเลือกที่ผู้เล่นสร้างขึ้นใน ดิออซัมแอดเวนเจอร์สออฟกัปตันสปีริต จะมีผลใน ไลฟ์อิสสเตรนจ์ 2 ซึ่งคริสจะปรากฏตัวอีกด้วย
การพัฒนาและเผยแพร่
ตามที่นักพัฒนาในดอนต์น็อดเอ็นเตอร์เทนเมนต์ วิดีโอเกมนี้เป็นไปตามความต้องการของพวกเขาที่จะขยายจักรวาล ไลฟ์อิสสเตรนจ์ ที่เกิดขึ้นระหว่างการผลิต ไลฟ์อิสสเตรนจ์ 2 ซึ่งทำหน้าที่เป็นตัวอย่างเกม ผู้กำกับร่วม Raoul Barbet และ Michel Koch ร่วมมือกับนักเขียนบท Christian Divine และ Jean-Luc Cano เพื่อสร้างเรื่องราวและตัวละคร พวกเขาค้นคว้าตำแหน่งด้วยการอ้างอิงถึงสิ่งที่พ่อของตัวเอกสามารถแบกค่าใช้จ่ายรวมทั้งลักษณะของงานของเขา ดอนต์น็อดใช้เกมนี้เพื่อทดลองกลไกของเกมจาก ไลฟ์อิสสเตรนจ์  บทสนทนาแบบ Dialogue treesได้รับการปรับปรุงเพื่อตอบสนองขณะเคลื่อนที่ ตัวเกมไช้ขุมพลังระดับอันเรียลเอนจิน 4 ดอนต์น็อดพัฒนาระบบภาพเคลื่อนไหวใบหน้าและฟิสิกส์ใหม่ และออกแบบสินทรัพย์เดิม ซึ่งได้รับอิทธิพลจากซีรีส์อะนิเมะญี่ปุ่น เซเลอร์มูนและ เซนต์เซย์ย่า ตามที่ Barbet กล่าวไว้ เพลง "Death with Dignity" ของ Sufjan Stevens ได้ถูกนำมาใช้เป็นจุดเด่นที่แสดงถึงความสูญเสีย ดิออซัมแอดเวนเจอร์สออฟกัปตันสปีริต ได้รับการเปิดเผยในงานแถลงข่าว Electronic Entertainment Expo ของไมโครซอฟท์เมื่อวันที่ 10 มิถุนายน ค.ศ. 2018 ในขั้นต้นมีการประกาศเผยแพร่ให้แบบให้เปล่าในวันที่ 26 มิถุนายน แต่ต่อมาระบุว่าตัวเกมได้ถูกปล่อยออกมาเมื่อวันที่ 25 มิถุนายนในอเมริกาเหนือและยุโรป และในออสเตรเลียในวันต่อมา
การตอบรับ
ดิออซัมแอดเวนเจอร์สออฟกัปตันสปีริต ได้รับความคิดเห็นโดยทั่วไปที่ดี อ้างอิงจาก Metacritic  Brett Makedonski ของ Destructoid ได้รับความสนใจอย่างมากจากการเล่าเรื่องของเกมซึ่งทำให้เขาต้องการอีกมาก Joe Juba จาก Game Informer ได้รับมุมมองแบบเดียวกันและชื่นชมคำอุปมาเรื่องนี้ระหว่างจินตนาการของคริสกับคู่หูในชีวิตจริง การเชื่อมอย่างชัดเจนกับ ไลฟ์อิสสเตรนจ์ 2 ทำให้เขาตื่นเต้น Michael Leri นักเขียนจาก Game Revolution สนุกกับการเล่นเป็นกัปตันสปิริตโดยสังเกตว่าฟังก์ชันของตัวละครนั้นตรงกันข้ามกับโลกีย์ "livens up interactions" James O'Connor ที่ GameSpot คิดว่าคริสประสบความสำเร็จ "เป็นรูปเห็นใจ" ในขณะที่ยังชื่นชมคัตซีนสำหรับความคิดสร้างสรรค์ทางสายตา เขาเห็นว่าบทในเกม "แน่น" และเรียกการเล่าเรื่องแบบ "สมาร์ท"  Andy Hartup จาก GamesRadar+ กล่าวว่ามันเป็นเกมเล่นฟรี เห็นด้วยกับ O'Connor เกี่ยวกับความกระชับของบทคัดย่อ และบอกว่าเกมมีเสน่ห์และเป็น "ละครของแท้ของมนุษย์"  Louisa Blatt  นักเขียนจาก IGN พบว่าพ่อ - ลูกไดนามิกที่จะสร้างความพึงพอใจทางอารมณ์เธอไม่เคยเบื่อหน่ายกับเรื่องนี้และกล่าวว่าเป็น "ฉากที่สวยที่สุดเท่าที่ฉันเคยเห็นในซีรีส์เกม ไลฟ์อิสสเตรนจ์" Adam Cook แห่ง "VideoGamer.com" เขียนไว้ในคำตัดสินของเขาว่า "ในฐานะทีเซอร์สำหรับ" "ไลฟ์อิสสเตรนจ์ 2" "กัปตันสปิริต" ทำงานได้ "โดยกล่าวถึงความยาวของสิ่งที่ทำได้ดี
ในทางกลับกัน Makedonski ไม่ชอบลักษณะของเกมที่จบแบบคาดเดาไม่ได้แต่ "ไม่มีสิ่งอื่นนอกเหนือไปจากนี้" Juba เห็นว่าส่วนด้อยที่สุดของเกมคือส่วนที่ใช้ลักษณะการดำเนินเกมแบบเกมผจญภัยทั่วไป Leri วิจารณ์บทในเกมว่ามีการเปลี่ยนแปลงโทนของเนื้อเรื่อง "อย่างฉับพลัน" และมีบทพูดที่ "ธรรมดาเกินไป" O'Connor วิจารณ์เกมนี้ว่าตัวละครมีลักษณะที่จำเจ Hartup กล่าวหาว่าเกมสั้นเกินไป Blatt ไม่พอใจกับลักษณะโดยทั่วไปของเกม และเห็นว่าภารกิจต่าง ๆ ในเกมขาดความท้าทาย และ Cook ตั้งข้อสังเกตถึงความซับซ้อนในการเขียนบทในเกมดังกล่าว
อิบซง แมลู
อิบสัน เปเรย์รา เดอ เมโล่ (Ibson Pereira de Melo; เกิด 8 ตุลาคม 2532) นักฟุตบอลอาชีพชาวบราซิล ล่าสุดเล่นให้กับขอนแก่น ยูไนเต็ด ในตำแหน่งกองหน้า
กีฬากอล์ฟในกีฬาแห่งชาติครั้งที่ 44
กีฬากอล์ฟในกีฬาแห่งชาติ ครั้งที่ 44 จัดแข่งขันที่สนามกอล์ฟจิรประวัติ จังหวัดนครสวรรค์ กำหนดแข่งขันระหว่างวันที่ 17–20 ธันวาคม พ.ศ. 2558
หนูน้อยชะตาปริศนา
ภาพยนตร์เรื่อง หนูน้อยชะตาปริศนา เป็นภาพยนตร์ที่กำกับโดย Katherine Dieckmann
บะนีซุวัยฟ์
บะนีซุวัยฟ์ (بني سويف) เป็นเมืองหลักของเขตผู้ว่าการบะนีซุวัยฟ์ ประเทศอียิปต์ อยู่ห่างจากไคโรไปทางทิศใต้ 110 กิโลเมตร (70 ไมล์)
ศัพทมูลวิทยา
ชื่อเมืองในปัจจุบันเป็นรูปที่เพี้ยนมาจากชื่อดั้งเดิมว่า มันฟิสวัยฮ์ (منفسويه) ซึ่งมาจากโครงสร้างภูมินามภาษาคอปติกว่า ⲡ-ⲙⲁ-ⲛ-... ("สถานที่ของ...") อย่างไรก็ตาม ไม่มีใครทราบที่มาของชื่ออย่างแน่ชัด
ตำบลตลาด (อำเภอเมืองนครราชสีมา)
ตำบลตลาด เป็นตำบลหนึ่งที่ตั้งอยู่ในอำเภอเมืองนครราชสีมา จังหวัดนครราชสีมา ห่างจากอำเภอเมืองนครราชสีมาประมาณ 12 กิโลเมตร พื้นที่ทั้งตำบลอยู่ในความรับผิดชอบของเทศบาลตำบลตลาด
ที่ตั้งและอาณาเขต
ตำบลตลาดห่างจากอำเภอเมืองนครราชสีมาประมาณ 12 กิโลเมตร มีพื้นที่ประมาณ 22.2 ตารางกิโลเมตร หรือ 13,756 ไร่
หมู่บ้าน
ตำบลตลาดแบ่งออกเป็น 8 หมู่บ้าน ได้แก่
พระราชพิธีบรมราชาภิเษก
พระราชพิธีบรมราชาภิเษก เป็นพระราชพิธีราชาภิเษกที่พระมหากษัตริย์ไทยได้รับการสถาปนาอย่างเป็นทางการด้วยการถวายน้ำอภิเษก โดยแบ่งออกเป็น 2 พระราชพิธีสำคัญคือ พระราชพิธีบรมราชาภิเษกและพระราชพิธีเฉลิมพระราชมณเฑียร
พระราชพิธีบรมราชาภิเษกเป็นการผสมผสานกันระหว่างธรรมเนียมของศาสนาฮินดูและศาสนาพุทธ ซึ่งต้องย้อนกลับไปหลายศตวรรษโดยพระราชพิธีบรมราชาภิเษกประกอบไปด้วย พระราชพิธีสรงพระมูรธาภิเษก พระราชพิธีถวายน้ำอภิเษก พระราชพิธีถวายเครื่องราชกกุธภัณฑ์ และการสถาปนาพระราชินีและพระราชวงศ์ ส่วนพระราชพิธีเฉลิมพระราชมณเฑียรเป็นพระราชพิธีที่จัดขึ้นโดยเหล่าสมาชิกของราชวงศ์ในพระบรมมหาราชวัง
ภายหลังจากประกอบพระราชพิธีบรมราชาภิเษกเสร็จสิ้นแล้ว พระมหากษัตริย์จะประทับพระที่นั่งราชยานพุดตานทองไปประกาศพระองค์เป็นพุทธมามกะและเสด็จไปสักการะพระบรมอัฐิของสมเด็จพระบรมราชบูรพการี
ประวัติ
ตามโบราณราชประเพณีของไทย พระนามของผู้ได้รับการเลือกเป็นพระมหากษัตริย์พระองค์ใหม่ ก็ยังคงใช้ขานพระนามเดิม เป็นแต่เพิ่มคำว่า “ซึ่งทรงสำเร็จราชการแผ่นดิน” ต่อท้ายพระนาม เครื่องยศบางอย่างก็ต้องลด เช่น เศวตฉัตร มีเพียง 7 ชั้น มิใช่ 9 ชั้น คำสั่งของพระองค์ ก็ไม่เรียกว่าพระบรมราชโองการ จนกว่าจะได้ทรงรับการบรมราชาภิเษก จึงถวายพระเกียรติยศโดยสมบูรณ์ พระราชพิธีบรมราชาภิเษกของไทย ปรากฏหลักฐานเป็นครั้งแรกในประวัติศาสตร์คือ ศิลาจารึกวัดศรีชุมของพญาลิไทแห่งกรุงสุโขทัย กล่าวคือ พ่อขุนผาเมืองอภิเษกพระสหายคือ พ่อขุนบางกลางท่าว ให้เป็นพ่อขุนศรีอินทราทิตย์ครองกรุงสุโขทัย แต่ก็ไม่มีรายละเอียดการประกอบพระราชพิธี ว่ามีขั้นตอนอย่างใด
จนกระทั่งถึงรัชสมัยพระบาทสมเด็จพระพุทธยอดฟ้าจุฬาโลกมหาราช เมื่อขึ้นเสวยราชสมบัติ ได้ทรงทำพระราชพิธีนี้อย่างสังเขป เมื่อ พ.ศ. 2325 ครั้งหนึ่งก่อนแล้วทรงตั้งคณะกรรมการ โดยมีเจ้าพระยาเพชรพิชัย ซึ่งเป็นข้าราชการในสมัยกรุงศรีอยุธยาเป็นประธาน สอบสวนแบบแผนโดยถี่ถ้วน ตั้งขึ้นเป็นตำรา แล้วทรงทำบรมราชาภิเษกเต็มตำราอีกครั้งหนึ่ง เมื่อ พ.ศ. 2328 และได้ใช้เป็นแบบแผนในงานพระราชพิธีบรมราชาภิเษก ของรัชกาลต่อ ๆ มาจนถึงปัจจุบัน ซึ่งแต่ละรัชกาล ก็ได้ปรับปรุงแก้ไขรายละเอียดเล็กน้อย ให้เหมาะแก่กาลสมัย ที่สำคัญคือ พระบาทสมเด็จพระจอมเกล้าเจ้าอยู่หัว ซึ่งทรงเป็นปราชญ์ในทางอักษรศาสตร์ และโบราณราชประเพณี ได้ทรงพระราชนิพนธ์คำกราบบังคมทูล ของพราหมณ์และราชบัณฑิต ขณะถวายเครื่องราชกกุธกัณฑ์ กับพระราชดำรัสตอบเป็นภาษาบาลี และคำแปลเป็นภาษาไทย ทั้งนี้ อาจวิเคราะห์ได้ว่า พระราชพิธีนี้ มีคติที่มาจากลัทธิพราหมณ์ ผสมกับความเชื่อทางพุทธศาสนา ส่วนบทมนต์ต่าง ๆ ของพราหมณ์นั้น นักวิชาการภาษาตะวันออกโบราณ วินิจฉัยว่า เป็นภาษาทมิฬโบราณ
นักกีฬาจากประเทศคูเวตในเอเชียนเกมส์ฤดูหนาว 2017
กีฬาฮอกกี้น้ำแข็ง
นักกีฬาฮอกกี้น้ำแข็งของนักกีฬาจากประเทศคูเวตมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
พิณ (เครื่องดนตรีพื้นบ้านอีสาน)
พิณ เป็นเครื่องดนตรีประเภทเครื่องดีดแบบหนึ่ง มีหลายชนิดแตกต่างตามท้องที่ ในภาคอีสานของประเทศไทย พิณอาจมีชื่อเรียกแตกต่างกันไปตามท้องถิ่น เช่น "ซุง" หรือ "เต่ง" และมีลักษณะคล้าย "ซึง" ของภาคเหนือ หรือมีรูปร่างคล้ายกีตาร์แต่มีขนาดเล็กกว่า จัดเป็นเครื่องดนตรีประเภทเครื่องสาย โดยทั่วไปมี 3 สาย ในบางท้องถิ่นอาจมี 2 หรือ 4 สาย บรรเลงโดยการดีดด้วยวัสดุทีเป็นแผ่นบาง เช่นไม้ไผ่เหลา หรืออาจใช้ปิ้กกีตาร์ดีดก็ได้ สมัยก่อนจะเล่นเครื่องเดียวเพื่อเกี้ยวสาว ปัจจุบันมักใช้บรรเลงในวงดนตรีโปงลาง วงดนตรีลำซิ่ง หรือวงดนตรีลูกทุ่ง
Metoncholaimus
Metoncholaimus เป็นสกุลของนีมาโทดาที่อยู่ในวงศ์ Oncholaimidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
อิล โตรวาโตเร
อิลโตรวาโตเร (Il trovatore; The Troubadour) เป็นอุปรากรภาษาอิตาลีความยาว 4 องก์ ที่เขียนโดยจูเซปเป แวร์ดี จากบทละครภาษาสเปนเรื่อง El Trovador ของอันโตนิโอ การ์เซีย กูเทียเรซ (1813 - 1884) เรื่องราวเกี่ยวกับพวกยิปซี เกิดขึ้นในแคว้นบิสเคย์ และแคว้นอารากองในประเทศสเปนในคริสต์ศตวรรษที่ 15
อิลโตรวาโตเรแสดงรอบปฐมทัศน์ครั้งแรกเมื่อวันที่ 19 มกราคม ค.ศ. 1853 ที่ลานกลางแจ้ง Tor di Nona ใจกลางกรุงโรมและประสบความสำเร็จอย่างสูง ได้รับการจัดแสดงซ้ำถึงหลายร้อยรอบในหลายประเทศ ภายในระยะเวลา 3 ปี นำไปจัดแสดงที่สหรัฐอเมริกา และประเทศอังกฤษในปี ค.ศ. 1855  ถูกนำไปดัดแปลงเป็นอุปรากรภาษาฝรั่งเศสชื่อ Le trouvère จัดแสดงครั้งแรกเมื่อ ค.ศ. 1857
อุปรากรเรื่องนี้แบ่งเป็น 4 องก์ ได้แก่
Anvil Chorus
ดนตรีจากฉากที่ 1 องก์ที่ 2 มีชื่อในภาษาอิตาลีว่า Coro di zingari (แปลว่า gypsy chorus) ในภาษาอังกฤษใช้ชื่อว่า Anvil Chorus ช่างตีเหล็กยิปซีเริ่มงานในตอนเช้า โดยตีเหล็กที่อยู่บนทั่งเป็นจังหวะ พร้อมกับร้องเพลงสรรเสริญการทำงานหนัก อาหารดีๆ และหญิงยิปซี ดนตรีท่อนนี้ได้รับความนิยมอย่างมาก ปรากฏอยู่ในวัฒนธรรมสมัยนิยมต่างๆ ที่เกี่ยวกับชนชั้นกรรมาชีพ  เช่น เป็นเพลงประกอบโฆษณา และถูกนำมาล้อเลียนในไทนีตูนส์ (เป็นการ์ตูนในเครือ ลูนีทูนส์) ฉบับที่ได้รับความนิยมเป็นฉบับบรรเลงแบบแจ๊สโดยวงดนตรีของเกล็น มิลเลอร์
Anvil Chorus ยังถูกนำมาล้อเลียนในภาพยนตร์เรื่อง Cocoanuts (1929) ของพี่น้องมารซ์ โดยใช้เสียงจากเครื่องบันทึกเงินสดแทนเสียงจากทั่ง
ฟุตบอลชิงแชมป์แห่งชาติอาเซียน 2022 นัดชิงชนะเลิศ
นัดชิงชนะเลิศในปีนี้แข่งขันด้วยรูปแบบสองนัด เหย้า และเยือน ระหว่างทีมชาติไทย และเวียดนาม นัดแรกจัดขึ้นที่ประเทศเวียดนาม ณ สนามกีฬาแห่งชาติหมีดิ่ญ ในกรุงฮานอย ในวันที่ 13 มกราคม ค.ศ. 2023 ในขณะที่นัดที่สอง จัดขึ้นที่ประเทศไทย ณ สนามกีฬาธรรมศาสตร์ รังสิต จังหวัดปทุมธานี ในวันที่ 16 มกราคม ค.ศ. 2023
เลกแรก
<section begin=f-1stleg/><section end=f-1stleg />
เลกที่สอง
<section begin=f-2ndleg/><section end=f-2ndleg />
ฟุตบอลทีมชาตินิวซีแลนด์
ฟุตบอลทีมชาตินิวซีแลนด์ (Tīma hoka a-motu o Aotearoa) เป็นทีมฟุตบอลตัวแทนจากประเทศนิวซีแลนด์ อยู่ภายใต้การควบคุมของฟุตบอลนิวซีแลนด์ โดยมีผลงานระดับโลกคือร่วมเล่นฟุตบอลโลก 2 ครั้งใน ฟุตบอลโลก 1982 และฟุตบอลโลก 2010 ในระดับภูมิภาคนั้น ทีมชาตินิวซีแลนด์ชนะเลิศ โอเชียเนียเนชันส์คัพ 4 ครั้ง โดยการแข่งขันส่วนใหญ่ของทีมชาตินิวซีแลนด์นั้น มักจะแข่งขันกับ ทีมชาติออสเตรเลีย
ICD-10 บทที่ 4: โรคของต่อมไร้ท่อ โภชนาการ และเมตะบอลิซึม
เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล
นายกรัฐมนตรีญี่ปุ่น
นายกรัฐมนตรีญี่ปุ่น (Prime Minister of Japan) ภาษาญี่ปุ่นเรียก ไนกากุโซริไดจิง (内閣総理大臣 Naikaku-sōri-daijin) หรือ ชูโช (首相 Shushō) เป็นหัวหน้ารัฐบาลญี่ปุ่นและผู้บัญชาการสูงสุดของกองกำลังป้องกันตนเองญี่ปุ่น จักรพรรดิทรงแต่งตั้งนายกรัฐมนตรีตามที่สภานิติบัญญัติแห่งชาติถวายชื่อ นายกรัฐมนตรีต้องได้รับความไว้วางใจจากสภาผู้แทนราษฎรให้ดำรงตำแหน่ง นายกรัฐมนตรีเป็นหัวหน้าคณะรัฐมนตรี และรัฐมนตรีคนอื่น ๆ จะดำรงตำแหน่งตามอัธยาศัยของนายกรัฐมนตรี
นายกรัฐมนตรีคนปัจจุบัน คือ ฟูมิโอะ คิชิดะ ดำรงตำแหน่งตั้งแต่ 4 ตุลาคม พ.ศ. 2564
ประวัติ
ก่อนใช้รัฐธรรมนูญเมจิ ญี่ปุ่นไม่มีรัฐธรรมนูญเป็นลายลักษณ์อักษร มีแต่ระบบกฎหมายริตสึเรียวที่ได้อิทธิพลจากจีนและตราขึ้นในช่วงปลายยุคอาซูกะต่อต้นยุคนาระ ที่กำหนดให้มีระบบข้าราชการประจำอันซับซ้อนซึ่งปฏิบัติหน้าที่ภายใต้การบังคับบัญชาของจักรพรรดิตามระบบคุณธรรม แต่ในทางปฏิบัติแล้ว อำนาจที่แท้จริงไม่ได้อยู่ที่จักรพรรดิ แต่อยู่ที่อื่น เช่น ในเงื้อมมือของตระกูลฟูจิวาระที่เข้ามาสมรสกับราชวงศ์ในยุคเฮอัง หรืออยู่ในเงื้อมมือของโชกุน เป็นเช่นนี้เรื่อยมาจนกระทั่งมีการปฏิรูปเมจิ กฎหมายแบบริตสึเรียวฉบับสุดท้าย คือ ประมวลกฎหมายโยโร ตราขึ้นใน ค.ศ. 752 ซึ่งเมื่อมีการปฏิรูปเมจิก็ยังใช้บังคับอยู่
ภายใต้ระบบกฎหมายข้างต้น ไดโจไดจิง (อัครมหาเสนาบดี) เป็นหัวหน้าของคณะเสนาบดีที่เรียก "ไดโจกัง" อันเป็นหน่วยงานสูงสุดในระบบราชการตั้งแต่ยุคเฮอังเรื่อยมา ตำแหน่งนี้ยุบเลิกไปช่วงหนึ่ง แล้วรื้อฟื้นขึ้นใหม่เพื่อมอบให้แก่ซันโจ ซาเนโตมิ ใน ค.ศ. 1871 จนกระทั่ง ค.ศ. 1885 ก็ยุบเลิกตำแหน่งนี้ไปใช้ตำแหน่งนายกรัฐมนตรี โดยแต่งตั้งอิโต ฮิโรบูมิ เป็นบุคคลแรก แต่รูปแบบนายกรัฐมนตรีในปัจจุบันนั้นเกิดขึ้นเมื่อมีการตรารัฐธรรมนูญฉบับใหม่ใน ค.ศ. 1947
การแต่งตั้ง
ในทางปฏิบัติ นายกรัฐมนตรีมักเป็นหัวหน้าพรรคการเมืองที่ได้เสียงข้างมากในสภาผู้แทนราษฎร หรือเป็นหัวหน้าของกลุ่มที่เป็นใหญ่ที่สุดในบรรดาพรรคร่วมรัฐบาล
อำเภอบางละมุง
บางละมุง คืออำเภอหนึ่งในจังหวัดชลบุรี มีพื้นที่รวมประมาณ 727 ตารางกิโลเมตร หรือ 469,021 ไร่ แบ่งเขตการปกครองออกเป็น 8 ตำบล 60 หมู่บ้าน ประชากรส่วนใหญ่นับถือศาสนาพุทธ จะมีศาสนาอื่นบ้างเป็นกลุ่มย่อย
ที่ตั้งและอาณาเขต
อำเภอบางละมุงตั้งอยู่ทางทิศตะวันตกเฉียงใต้ของจังหวัด ห่างจากอำเภอเมืองชลบุรีไปทางใต้ประมาณ 45 กิโลเมตร และห่างจากกรุงเทพมหานคร 142 กิโลเมตร มีอาณาเขตติดต่อกับพื้นที่ข้างเคียงดังต่อไปนี้
ประวัติ
ในสมัยกรุงศรีอยุธยา ปรากฏชื่อสถานที่ “ตำบลบางละมุง” (ซึ่งคาดว่าคือ ตำบลบางละมุงในจังหวัดชลบุรีในปัจจุบัน) ในพระราชพงศาวดารกรุงเก่า ฉบับหลวงประเสริฐว่า สมเด็จพระมหาจักรพรรดิเสด็จมาวังช้างที่ตำบลบางละมุงเมื่อ พ.ศ. 2097 ได้ช้างพลายพัง 60 ช้าง
อำเภอบางละมุงแต่เดิมมีฐานะเป็นเมืองบางละมุง ตั้งอยู่ที่บ้านบางละมุง ตำบลบางละมุง จนถึง พ.ศ. 2444 ได้ยุบเมืองบางละมุงเป็นอำเภอขึ้นต่อจังหวัดชลบุรี โดยมีที่ว่าการอำเภอตั้งอยู่บริเวณริมคลองนกยาง ซึ่งขณะนั้นบริเวณดังกล่าวเป็นท่าน้ำที่สำคัญทั้งทางด้านการคมนาคมและเป็นที่ชุมนุมของเรือสินค้าต่าง ๆ ต่อมาคลองนกยางตื้นเขินไม่สะดวกต่อเรือสินค้าต่าง ๆ จะล่องเข้าออก ทั้งสภาพพื้นที่ไม่เหมาะสมที่จะขยายชุมชนให้กว้างขวาง นายอำเภอสมัยนั้น คือ นายเจิม (ต่อมาได้รับพระราชทานบรรดาศักดิ์เป็นพระยาสัตยานุกูล) จึงย้ายที่ว่าการอำเภอไปตั้งที่ใหม่บริเวณริมทะเลในตำบลนาเกลือ เมื่อ พ.ศ. 2452
เมื่อวันที่ 21 ตุลาคม พ.ศ. 2495 เกิดวาตภัยร้ายแรง ตัวอาคารที่ว่าการอำเภอพังเสียหายจนไม่สามารถใช้การได้ จึงได้ย้ายไปตั้งที่ทำการชั่วคราวที่โรงเรียนบางละมุง ตั้งอยู่ริมถนนสุขุมวิท ต่อมาใน พ.ศ. 2496 ทางราชการได้อนุมัติเงินงบประมาณให้สร้างที่ว่าการอำเภอหลังใหม่บริเวณใกล้ ๆ กับโรงเรียนบางละมุง และได้ใช้เป็นสถานที่ปฏิบัติราชการจนทุกวันนี้
การปกครองส่วนภูมิภาค
อำเภอบางละมุงแบ่งการปกครองออกเป็น 8 ตำบล 72 หมู่บ้าน
แก้ไขข้อมูลเพิ่มเติมโดยสำนักทะเบียนอำเภอบางละมุง
การปกครองส่วนท้องถิ่น
ท้องที่อำเภอบางละมุงประกอบด้วยองค์กรปกครองส่วนท้องถิ่น 9 แห่ง ได้แก่
ปลาใบขนุน
ปลาใบขนุน หรือที่นิยมเรียกและรู้จักกันในชื่อภาษาแต้จิ๋วว่า ปลาอังนั้ม (乳香鱼; False trevally, Milkfish, Whitefish, Butterfish) เป็นปลาทะเลชนิดหนึ่ง มีชื่อวิทยาศาสตร์ว่า Lactarius lactarius อยู่ในวงศ์ Lactariidae
เป็นปลาเพียงชนิดเดียวเท่านั้นที่อยู่ในสกุลนี้และวงศ์นี้
มีรูปร่างโดยทั่วไปคล้ายกับปลาทู ซึ่งอยู่ในวงศ์ Scombridae คือ มีลำตัวป้อม แบนข้าง หัวโตปากกว้างและเชิดขึ้น มีฟันซี่เล็ก ๆ เรียงกันเป็นแผงอยู่บนขากรรไกรเพดานและลิ้น เกล็ดเป็นแบบบางเรียบขนาดใหญ่และหลุดง่าย มีครีบหลัง 2 ตอน ตอนที่ 2 ยาวและมีลักษณะคล้ายครีบก้นซึ่ง อยู่ตรงข้ามและยาวกว่าเล็กน้อย มีลำตัวสีเงินตลอด ที่ขอบด้านบนของแผ่นปิดเหงือกมีจุดสีดำดูเด่น ครีบต่าง ๆ สีเหลืองอ่อน และมีสีน้ำเงินแทรกด้านหลังและท้องบริเวณหลัง
เป็นปลากินเนื้อ มีพฤติกรรมอาศัยอยู่รวมกันเป็นฝูง มักหากินตามชายฝั่งซึ่งบางครั้งอาจพบได้ในแถบน้ำกร่อย มีขนาดโตเต็มที่ยาวได้ 40 เซนติเมตร แต่ขนาดโดยเฉลี่ยทั่วไป คือ 15-30 เซนติเมตร พบกระจายพันธุ์ในแถบอินโด-แปซิฟิก ตั้งแต่ชายฝั่งแอฟริกาตะวันออก, เอเชียตะวันออกเฉียงใต้, ตอนใต้ทะเลญี่ปุ่น, ออสเตรเลียทางตอนเหนือ และฟิจิ ในน่านน้ำไทย พบได้ทั้งฝั่งอ่าวไทยและอันดามัน thumb|left|250px|ปลาใบขนุนที่ตลาดสดของ[[รัฐอุตตรประเทศ ประเทศอินเดีย]] เป็นปลาเศรษฐกิจที่สำคัญอีกชนิดหนึ่ง เนื้อมีรสชาติดี นิยมนำมาบริโภคด้วยการปรุงสด
ปลาใบขนุนยังมีมีชื่อเรียกอื่น ๆ อีกเช่น "ปลาขนุน", "ปลาซับขนุน", "ปลาสาบขนุน" หรือ "ปลาญวน" เป็นต้น
ครีต
ครีต (Crete) หรือ ครีตี (Κρήτη: Krētē, Kriti) เป็นเกาะที่ใหญ่ที่สุดในหมู่เกาะกรีกและเป็นเกาะที่ใหญ่เป็นลำดับห้าในบรรดาเกาะในทะเลเมดิเตอร์เรเนียน ที่มีเนื้อที่ 8,336 ตารางกิโลเมตร
ครีตเป็นศูนย์กลางของอารยธรรมมิโนอัน (Minoan civilization) ที่เป็นอารยธรรมที่เก่าแก่ที่สุดในบรรดาอารยธรรมกรีกที่รุ่งเรืองระหว่างราว 2600 ถึง 1400 ปีก่อนคริสต์ศักราช
อันดับปลาจิ้มฟันจระเข้และม้าน้ำ
อันดับปลาจิ้มฟันจระเข้และม้าน้ำ เป็นอันดับปลากระดูกแข็งอันดับหนึ่ง มีชื่อวิทยาศาสตร์ว่า Syngnathiformes ปลาในอันดับนี้มีรูปร่างประหลาดไปกว่าปลาในอันดับอื่น ๆ กล่าวคือ มีรูปร่างที่เรียวยาวเหมือนหลอดหรือกิ่งไม้ เป็นปลาขนาดเล็ก ในปากไม่มีฟัน ไม่มีขากรรไกร แต่จะมีลักษณะคล้ายท่อดูด ไว้สำหรับดูดอาหารจำพวก แพลงก์ตอนสัตว์ขนาดเล็กหรือสัตว์น้ำขนาดเล็กชนิดอื่น ๆ มีขนาดโดยเฉลี่ยเต็มที่ไม่เกิน 30 เซนติเมตร พบได้ทั้งในน้ำจืด, น้ำกร่อย และทะเล
ครีต
ในปัจจุบันครีตเป็นหนึ่งในสิบสามเขตการปกครองของกรีซ (Peripheries of Greece) และมีความสำคัญทางเศรษฐกิจและวัฒนธรรมต่อกรีซ เดิมเกาะครีตรู้จักกันในชื่อภาษาอิตาลีว่า “คันเดีย” (Candia) จากชื่อเมืองหลวงในยุคกลางฮีราคลีออน (Heraklion) “Chandax” (ภาษากรีก: Χάνδαξ หรือ Χάνδακας, "คู", ตุรกี: Kandiye) ในภาษาละตินเรียกว่า “เครตา” (Creta) และในภาษาตุรกีเรียกว่า “กิริต” (Girit)
อันดับปลาจิ้มฟันจระเข้และม้าน้ำ
ซึ่งคำว่า "Syngnathiformes" นั้นมาจากภาษากรีก แปลว่า "ติดกับขากรรไกร" โดยมาจากภาษากรีกโบราณ คำว่า συν แปลว่า ด้วยกัน กับ γνάθος แปลว่า ขากรรไกร และ "formes" มาจากภาษาลาตินที่หมายถึง "รูปแบบที่คล้ายคลึงกัน"
วงศ์
มีทั้งหมด 5 วงศ์ ได้แก่
ครีต
แคว้นครีต
ครีต (Περιφέρεια Κρήτης, Periféria Krítis, ) เป็นหนึ่งในสิบสามแคว้นของกรีซซึ่งก่อตั้งขึ้นหลังการปฏิรูปการปกครองในปี 1987
ปลาสเตอร์เจียนไซบีเรีย
ขนาดโตเต็มที่ประมาณ 200 เซนติเมตร น้ำหนักกว่า 100 กิโลกรัม สามารถมีอายุยืนได้ถึง 60 ปี
มีชนิดย่อยทั้งหมด 2 ชนิด คือ A. b. baicalensis พบในทะเลสาบไบคาล (มีอีกชื่อเรียกหนึ่งว่า สเตอร์เจียนไบคาล) และ A. b. stenorrhynchus
ปลาสเตอร์เจียนไซบีเรีย นับเป็นปลาสเตอร์เจียนชนิดหนึ่งที่เป็นที่นิยมจับเพื่อการพาณิชย์เพื่อการบริโภคมาก โดยนิยมรับประทาน ไข่ปลาคาเวียร์ และนำไข่ปลาคาเวียร์นี้ไปทำเป็นเครื่องสำอาง สำหรับในประเทศไทย ปลาสเตอร์เจียนชนิดนี้มีการทดลองเลี้ยงในโครงการบ้านเล็กในป่าใหญ่ดอยคำ อันเป็นโครงการในพระราชดำริของพระบาทสมเด็จพระเจ้าอยู่หัว ที่อำเภอเวียงแหง ที่หน่วยวิจัยประมงบนพื้นที่สูงดอยอินทนนท์ อำเภอจอมทอง และศูนย์วิจัยและพัฒนาประมงน้ำจืดเชียงใหม่ อำเภอสันทราย จังหวัดเชียงใหม่ ซึ่งผลการทดลองเป็นไปได้อย่างดี โดยทำการเพาะฟักจากไข่ปลาที่นำเข้ามาจากรัสเซีย เริ่มตั้งแต่ปี พ.ศ. 2548 พบว่ามีอัตรารอดสูงถึงร้อยละ 90 เพราะเป็นสถานที่ ๆ มีอากาศหนาวเย็น โดยปลาจะเติบโตได้ดีในอุณหภูมิไม่เกิน 20 องศาเซลเซียส และพบว่าปลาที่จะให้ไข่ ต้องมีความสมบูรณ์และเติบโตจนกระทั่งอายุได้ 10 ปี โดยจะให้ไข่เพียงร้อยละ 15 ของน้ำหนักตัว มีระยะเวลาห่างของการให้ไข่แต่ละครั้ง 2 ปี
เทศมณฑลของประเทศอิหร่าน
ในประเทศอิหร่าน เทศมณฑล หรือ แชฮ์เรสทอน เป็นเขตการปกครองของจังหวัดซึ่งอยู่ในระดับสูงกว่า ศัพท์ แชฮ์เรสทอน มาจากคำว่า แชฮร์ (شهر) ซึ่งแปลว่า "เมือง" หรือ "นคร" ประสมกับหน่วยคำเติมท้าย เอสทอน (ستان) ซึ่งแปลว่า "ดินแดนแห่ง"
เทศมณฑลของอิหร่านประกอบด้วยอำเภอหรือ แบฆช์ (بخش) ตั้งแต่หนึ่งอำเภอขึ้นไป เทศมณฑลโดยทั่วไปยังครอบคลุมทั้งเมืองหรือ แชฮร์ และตำบลหรือ เดเฮสทอน (دهستان) ซึ่งเป็นการรวมกลุ่มของหมู่บ้านที่อยู่ติดกันในชนบท แต่ละเทศมณฑลจะมีเมืองหนึ่งเมืองที่ทำหน้าที่เป็นเมืองหลักของเทศมณฑลนั้น
แต่ละเทศมณฑลได้รับการบริหารโดยสำนักงานผู้ว่าการหรือ แฟร์มอนดอรี (فرمانداری) ซึ่งประสานงานสาธารณะต่าง ๆ กับหน่วยงานอื่น ๆ โดยมีผู้ว่าการหรือ แฟร์มอนดอร์ (فرماندار) เป็นหัวหน้าและเจ้าหน้าที่ตำแหน่งสูงสุดในสำนักงานนั้น
ในบรรดาจังหวัดต่าง ๆ ของอิหร่านนั้น จังหวัดฟอร์สมีจำนวนเทศมณฑลมากที่สุด (36 เทศมณฑล) ในขณะที่จังหวัดโกมมีเพียงเทศมณฑลเดียวโดยจังหวัดและเทศมณฑลมีอาณาเขตตรงกัน ใน พ.ศ. 2548 อิหร่านมี 324 เทศมณฑล แต่ใน พ.ศ. 2564 มี 443 เทศมณฑล
โครงสร้าง
ตารางต่อไปนี้อาจมีประโยชน์ในการทำความเข้าใจเขตการปกครองของอิหร่านได้ดีขึ้น สมมุติว่าจังหวัด ว แบ่งออกเป็นสองเทศมณฑล ได้แก่ เทศมณฑล ก และเทศมณฑล ข เทศมณฑล ก แบ่งออกเป็น 3 อำเภอ ได้แก่ อำเภอกลาง, อำเภอ ค และอำเภอ ง อำเภอกลางคืออำเภอที่มีเมือง จ เป็นเมืองหลักของเทศมณฑล แต่ละอำเภอประกอบด้วยเมืองอย่างน้อยหนึ่งเมืองหรือตำบล (กลุ่มหมู่บ้านชนบท) อย่างน้อยหนึ่งตำบล ในตัวอย่างนี้ อำเภอกลางประกอบด้วยเมือง จ, เมือง ฉ และตำบล ช ซึ่งประกอบด้วยหมู่บ้าน บ1, บ2, บ3 และ บ4; อำเภอ ค ประกอบด้วยเมือง ซ และตำบล ฌ; เขต ง ไม่มีเมืองแต่มีตำบล ญ เพียงตำบลเดียว เทศมณฑลที่เล็กที่สุดจะมีเมืองเพียงเมืองเดียวซึ่งประกอบเป็นอำเภอเพียงอำเภอเดียว มีชื่อว่า อำเภอกลาง เทศมณฑล ข ในตารางต่อไปนี้เป็นเทศมณฑลประเภทดังกล่าว ซึ่งมีเมือง ฎ เพียงเมืองเดียว
การแปล
การแปล เป็นการถ่ายทอดความหมายของข้อความในภาษาหนึ่ง ๆ ที่ใช้สื่อสาร ไปเป็นอีกภาษาหนึ่ง โดยข้อความที่ถ่ายทอดเป็นภาษาอื่นแล้วจะมีใจความเหมือนกับข้อความในภาษาต้นฉบับ ผู้ทำหน้าที่แปลภาษา เรียกว่า ผู้แปล ส่วนผู้แปลภาษาโดยการฟังภาษาหนึ่งแล้วแปลเป็นคำพูดอีกภาษาหนึ่งในทันที เรียกว่า ล่าม
การแปลภาษานั้นอาจทำด้วยบุคคล หรืออาจใช้เครื่อง (machine) เช่น แปลด้วยคอมพิวเตอร์ หรือแปลด้วยเว็บไซต์ มีกูเกิลแปลภาษาเป็นต้น แต่ก็ยังไม่ดีเท่าบุคคลแปล
ในทางวิทยาการคอมพิวเตอร์ การแปลชุดคำสั่งจากภาษาคอมพิวเตอร์ภาษาหนึ่งไปยังอีกภาษาหนึ่ง โดยเนื้อหาของโปรแกรมทั้งสองเหมือนกัน เรียกว่า การแปลโปรแกรม (compile)
การแปลภาษาอาจมีประโยชน์เชิงพัฒนาการต่อภาษาเป้าหมาย แม้ว่าผู้แปลย่อมเพิ่มความเสี่ยงต่อการนำคำศัพท์ ไวยากรณ์ หรือ วากยสัมพันธ์ของภาษาต้นทาง (ภาษาที่กำลังแปล) ไปผสมกับภาษาเป้าหมายโดยไม่ได้ตั้งใจ แต่ผลของความไม่ได้ตั้งใจนี้อาจเป็นการพัฒนาภาษาเป้าหมายไปในตัว เพราะบางครั้งอาจทำให้ภาษาเป้าหมายมีคำแปลแบบตรงตัว (calque) และคำยืมหลายคำที่มีประโยชน์ต่อภาษาเป้าหมาย โดยอาจกลายเป็นคำที่มีการใช้บ่อยในภาษาเป้าหมาย นักแปล รวมทั้งนักแปลโบราณผู้แปลเอกสารศักดิ์สิทธิ์ต่าง ๆ เช่น คัมภีร์โบราณ อาจได้มีบทบาทในการช่วยพัฒนาภาษาเป้าหมายให้สมบูรณ์แบบมากขึ้น
ปิงปิง เตปูรา
ปิงปิง เตปูรา (Pingping Tepura) หรือ คริสโตเฟอร์ เตปูรา นักมวยสากลชาวฟิลิปปินส์ เกิดเมื่อ 17 พฤศจิกายน พ.ศ. 2526 ที่เมือง อิลลิกัน มิซามิสตะวันออก ประเทศฟิลิปปินส์ สถิติการชก 28 ครั้ง ชนะ 12 (น็อค 4) เสมอ 5 แพ้ 11
กีฬากาบัดดีในกีฬาแห่งชาติ ครั้งที่ 44
กีฬากาบัดดีในกีฬาแห่งชาติ ครั้งที่ 44 จัดแข่งขันที่โรงยิมวิทยาลัยอาชีวศึกษานครสวรรค์ จังหวัดนครสวรรค์ กำหนดแข่งขันระหว่างวันที่ 12–18 ธันวาคม พ.ศ. 2558
ตี่ละฉิ่น
ตี่ละฉิ่น (သီလရှင်, ; "ผู้ทรงศีล" – มาจากคำบาลีว่า สีล) เป็นนักพรตหญิงในศาสนาพุทธนิกายเถรวาทในประเทศพม่า ลักษณะเดียวกับแม่ชีในประเทศไทย และทสสีลมาตาในประเทศศรีลังกา ทั้งนี้ตี่ละฉิ่นมักถูกเข้าใจผิดว่าเป็นภิกษุณีแต่ตี่ละฉิ่นจะมีลักษณะใกล้เคียงกับสามเณรีมากกว่า
ประวัติ
การบวชของเพศหญิงในพม่าเกิดขึ้นมาเป็นเวลานานตั้งแต่ยุคอาณาจักรศรีเกษตร ดังปรากฏในเอกสารสมัยราชวงศ์ถังช่วงศตวรรษที่ 9 ความว่า "เมื่อย่างถึงวัย 7 ขวบ เด็กทั้งชายหญิงจะปลงผมและพำนักอยู่ในวัดเพื่อใช้ชีวิตอยู่ภายใต้ร่มกาสาวพัสตร์ ต่อเมื่ออายุถึงวัย 20 ปี หากไม่อาจมีสุขอยู่ในแนวทางนั้นได้ก็จะสึกจากสมณเพศ ปล่อยผมยาวคืนสู่ภาวะสามัญชนดังเดิม" และคงมีการบวชเช่นนี้เรื่อยมาจนถึงยุคปัจจุบัน ตี่ละฉิ่นจำนวนไม่น้อยได้รับการยกย่อง เช่น ซะหย่ากีง ได้รับนิมนต์จากพระเจ้ามินดงให้ไปถวายพระอักษรเจ้านายฝ่ายใน ครั้นในช่วงที่พม่าตกเป็นอาณานิคมตี่ละฉิ่นได้ลดจำนวนลง แต่หลังจากพม่าได้รับเอกราชตี่ละฉิ่นก็กลับมาเพิ่มจำนวนขึ้นตามลำดับ
จำเดิมตี่ละฉิ่นครองผ้าสีขาวเช่นเดียวกับแม่ชีในไทย ต่อมาช่วงปี 2438-62 พระวัดคันธาโยงเมืองอมรปุระขึ้นไปจำพรรษบนเขาสะกาย ท่านให้ข้อคิดว่าตี่ละฉิ่นนั้นควรนุ่งห่มด้วยผ้าคล้ำเพราะผ้าขาวดูคล้ายฆราวาสไม่น่าเลื่อมใส ตี่ละฉิ่นจึงเปลี่ยนสีผ้าที่ครองเป็นสีดินเมืองปะกัน สีดินแดงแบบย่างกุ้ง และสีชมพูตามลำดับ
ตี่ละฉิ่นอยู่กึ่งกลางระหว่างเพศนักบวชกับฆราวาส ตี่ละฉิ่นที่ถือศีลแปดจะครองผ้าสีชมพูส่วนที่ถือศีลสิบจะครองผ้าสีน้ำตาล โกนศีรษะแต่ไม่โกนคิ้ว ห่มสังฆาฏิสีน้ำตาล แต่จะได้รับการเคารพยกย่องมากกว่าแม่ชีของไทย โดยตี่ละฉิ่นสามารถเข้าอบรมทางศาสนา ปฏิบัติศาสนกิจ บิณฑบาต มีวัดหรือสำนักชีเป็นเอกเทศ และมีการสอบนักธรรมเช่นภิกษุสงฆ์ ฆราวาสจะเรียกตี่ละฉิ่นด้วยความเคารพว่า ซะหย่าเล (ဆရာလေး, ; "อาจารย์น้อย") หรือ ด่อ (ဒေါ်, ) หากบวชมานานจะเรียกว่า ซะหย่าจี แปลว่า "อาจารย์ใหญ่" และมีคำลงท้ายว่า พะยา แปลว่า ขอรับหรือเจ้าค่ะ เช่นเดียวกับพระสงฆ์
ตี่ละฉิ่นมีสองประเภทคือแบบมีวัดเป็นเอกเทศ และอยู่ร่วมวัดกับภิกษุ โดยแบบแรกมีจำนวนมากสุด
กล้ามเนื้อเรียบ
กล้ามเนื้อเรียบ (smooth muscle) เป็นกล้ามเนื้อชนิดหนึ่งที่พบอยู่ที่ผนังของอวัยวะกลวง (hollow organs) และบริเวณอื่นๆ เช่น กระเพาะปัสสาวะและช่องท้อง, มดลูก, ท่อทางเดินในระบบสืบพันธุ์เพศชายและหญิง, ทางเดินอาหาร, ทางเดินหายใจ, หลอดเลือด, ผิวหนัง, กล้ามเนื้อซิลิอารี และม่านตา ที่โกลเมอรูลัส (glomerulus) ในไตยังมีเซลล์ที่มีลักษณะเหมือนเซลล์กล้ามเนื้อเรียบ เรียกว่า เซลล์มีแซนเจียล (mesangial cell) กล้ามเนื้อเรียบมีความแตกต่างจากกล้ามเนื้อโครงร่างและกล้ามเนื้อหัวใจทั้งในด้านโครงสร้างและหน้าที่
สนวอลลีเมีย
สนวอลลีเมีย หรือ Wollemia เป็นสกุลของพืชเมล็ดเปลือยจำพวกสนในวงศ์ Araucariaceae แต่เดิม พืชในสกุล Wollemia พบเพียงแต่ที่เป็นฟอสซิล จนกระทั่งพบต้นที่ยังมีชีวิตในออสเตรเลีย Wollemia nobilis ใน พ.ศ. 2537 ในเขตป่าฝนของ Wollemi National Park ใน นิวเซาท์เวลส์ ในพื้นที่ห่างไกลใกล้ Lithgow, 150 กิโลเมตรทางตะวันตกเฉียงเหนือของ ซิดนีย์
สนวอลลีเมียถูกค้นพบโดย เดวิด โนเบล ในปี พ.ศ. 2537 เป็นต้นไม้ที่มีอยู่บนโลกมากกว่า 200 ล้านปี  ได้รับฉายาว่า "ต้นสนไดโดเสาร์" โดยที่ เดวิด โนเบลได้พบต้นไม้ชนิดนี้ประมาณ  100 ต้น กลายเป็นการค้นพบครั้งสำคัญ สันนิษฐานว่าน่าจะมีมาตั้งแต่ยุคไดโนเสาร์ที่ทวีปออสเตรเลียเชื่อมติดกับแผ่นดินอื่น
กัง คึมยอง
กัง คึมยอง (강금영; Kang Keum-Yung) นักมวยสากลชาวเกาหลีใต้ เกิดเมื่อ 4 สิงหาคม พ.ศ. 2515 ที่เมืองยุงอัน ประเทศเกาหลีใต้ สถิติการชก 13 ครั้ง ชนะ 10 (น็อค 3) แพ้ 3
พรรคมัชฌิมาธิปไตย
พรรคมัชฌิมาธิปไตย (Neutral Democratic Party; ชื่อเดิม: พรรคมัชฌิมา ) เป็นพรรคการเมืองที่ก่อตั้งโดยกลุ่มมัชฌิมา ซึ่งนำโดยนางอนงค์วรรณ เทพสุทิน (ภรรยานายสมศักดิ์ เทพสุทิน) และกลุ่มนายประชัย เลี่ยวไพรัตน์ อดีตเลขาธิการพรรคประชาราช มีนโยบายรวม 42 ข้อ โดยนโยบายหลัก ๆ ได้แก่ ขุดบ่อน้ำทั้งประเทศ 9 ล้านบ่อ, ลดค่าโดยสารรถไฟฟ้าตลอดสาย เหลือเพียง 15 บาทเป็นระยะเวลา 10 ปี, ประกันราคาพืชผลทางการเกษตรในราคาที่สูง, เรียนฟรีจนถึงปริญญาตรี เพื่อสำหรับการเลือกตั้งในปลายปี พ.ศ. 2550
ในวันที่ 30 มกราคม พ.ศ. 2551 คณะกรรมการการเลือกตั้ง (กกต.) ได้มีมติให้นายประชัยพ้นจากตำแหน่งหัวหน้าพรรค เนื่องจากวินิจฉัยว่า การยื่นใบลาออกของนายประชัยตั้งแต่วันที่ 4 ธันวาคม พ.ศ. 2550 และในวันที่ 24 กุมภาพันธ์ ปีเดียวกัน ที่ประชุมของพรรคได้มีมติให้ นางอนงค์วรรณ เทพสุทิน เป็นหัวหน้าคนใหม่สืบไป รวมทั้งได้เปลี่ยนแปลงกรรมการบริหารพรรค โดยมีทั้งหมด 14 คน แต่ยังคงนโยบายเดิม รวมทั้งเปลี่ยนที่ทำการพรรคใหม่จาก ชั้น 10 อาคารทีพีไอทาวเวอร์ ถนนจันทน์ตัดใหม่ แขวงทุ่งมหาเมฆ  เขตสาทร กรุงเทพมหานคร เป็นเลขที่ 131 ถนนขาว แขวงวชิรพยาบาล เขตดุสิต กรุงเทพมหานคร อันเป็นที่ตั้งเดิมของกลุ่มมัชฌิมา
กฤษดา หีบทอง
กฤษฎา หีบทอง (Krissada Heebthong) เกิดเมื่อวันที่ 17 เมษายน พ.ศ. 2529 ที่กรุงเทพมหานคร แต่ไปเติบโตที่ญี่ปุ่น ตั้งแต่อายุ 9 ขวบ เป็นนักกีฬาเบสบอลชาวไทย ตำแหน่งพิชเชอร์ (Pitcher) นอกจากนี้เขายังเล่นให้กับเบสบอลทีมชาติไทยใน เอเชียนเกมส์ 2006 ซึ่งจัดที่โดฮา ประเทศกาตาร์ และเอเชียนเกมส์ 2010 ที่กว่างโจว ประเทศจีน
พรรคมัชฌิมาธิปไตย
ศาลรัฐธรรมนูญวินิจฉัยให้ยุบพรรค
ในวันที่ 11 เมษายน พ.ศ. 2551 ที่ประชุมคณะกรรมการการเลือกตั้ง (กกต.) เพื่อพิจารณากรณี พรรคชาติไทย และพรรคมัชฌิมาธิปไตย ได้ลงมติ 4 ต่อ 1 เห็นชอบตามที่นายอภิชาติ สุขัคคานนท์ ประธาน กกต. ในฐานะนายทะเบียนพรรคการเมือง เสนอให้ส่งเรื่องถึงอัยการสูงสุด เพื่อพิจารณาเสนอต่อศาลรัฐธรรมนูญให้วินิจฉัยยุบพรรคพรรคชาติไทย และพรรคมัชฌิมาธิปไตย โดยมติเสียงข้างน้อย 1 เสียง คือ นายสมชัย จึงประเสริฐ กกต.ฝ่ายกิจการสอบสวนสอบสวน
Mesacanthion
Mesacanthion เป็นสกุลของนีมาโทดาที่อยู่ในวงศ์ Thoracostomopsidae
พรรคมัชฌิมาธิปไตย
ศาลรัฐธรรมนูญวินิจฉัยให้ยุบพรรค
โดยในส่วนของคำวินิจฉัยเรื่องพรรคมัชฌิมาธิปไตย ศาลรัฐธรรมนูญมีมติเป็นเอกฉันท์สั่งยุบพรรคมัชฌิมาธิปไตย เนื่องจากมีความผิดตามมาตรา 237 วรรค 2 และมาตรา 68 ตามกฎหมายรัฐธรรมนูญ โดยกลุ่ม สส. ของพรรคมัชฌิมาธิปไตยได้ย้ายมารวมตัวกับกลุ่มเพื่อนเนวินจากพรรคพลังประชาชน ก่อตั้งพรรคภูมิใจไทยขึ้น และเข้าร่วมรัฐบาลกับพรรคประชาธิปัตย์ เพื่อสนับสนุนให้อภิสิทธิ์ เวชชาชีวะ เป็นนายกรัฐมนตรี
Mesacanthion
สกุลนี้พบว่ามีการกระจายเกือบทั่วโลก
พรรคมัชฌิมาธิปไตย
กรรมการบริหารพรรคมัชฌิมาธิปไตยชุดที่ถูกคำสั่งยุบพรรค
กรรมการบริหารพรรคมัชฌิมาธิปไตย ชุดที่ถูกคำสั่งยุบพรรค เป็นผลให้ถูกตัดสิทธิ์ทางการเมือง 5 ปี
นโยบายพรรค
พรรคมัชฌิมาธิปไตย มีนโยบายพรรค 42 ข้อ แบ่งออกเป็น 13 กลุ่ม คือ
Mesacanthion
สปีชีส์ในสกุลนี้ ได้แก่:
ทรงลูกบาศก์
ทรงลูกบาศก์ (cube) เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมจัตุรัสทั้ง 6 หน้า โดยแต่ละจุดยอด (vertex) จะล้อมรอบด้วยหน้ารูปสี่เหลี่ยมเป็นจำนวน 3 หน้าทุกจุด ทรงนี้มี 8 จุดยอดมุม 12 ขอบ และเป็นหนึ่งในทรงตันเพลโต (Platonic solid) ทรงลูกบาศก์เป็นทรงหลายหน้าที่คู่กันกับทรงแปดหน้า มีสมมาตรแบบทรงลูกบาศก์ (หรือเรียกว่าสมมาตรแบบทรงแปดหน้า Oh) ทรงลูกบาศก์คือรูปทรงไฮเพอร์คิวบ์ (hypercube) ที่อยู่บนสามมิติ
ทรงลูกบาศก์สามารถเรียกได้ในชื่ออื่น ๆ เช่น ทรงสี่เหลี่ยมจัตุรัส, ปริซึมสี่เหลี่ยมจัตุรัส, ทรงหกหน้าปรกติ (regular hexahedron), เทรปโซฮีดรอนสามเหลี่ยม (trigonal trapezohedron) เป็นต้น
พิกัดคาร์ทีเซียน
สำหรับทรงลูกบาศก์ที่มีจุดศูนย์กลางอยู่ที่จุดกำเนิด โดยขอบทั้งหมดขนานกับแกนและมีความยาวด้านละ 2 หน่วย พิกัดคาร์ทีเซียนของจุดยอดทั้งหมดคือ ซึ่งเนื้อในของทรงลูกบาศก์ประกอบด้วยจุดทุกจุด (x0, x1, x2) ที่ −1 < xi < 1
สูตรคำนวณ
สำหรับทรงลูกบาศก์ที่มีด้านยาวด้านละ a หน่วย
และเนื่องจากปริมาตรของทรงลูกบาศก์มีค่าเท่ากับกำลังสามของด้านหนึ่งด้าน a×a×a ดังนั้นค่ากำลังสามของจำนวนใด ๆ จึงถูกเรียกอีกชื่อหนึ่งว่า cube ในภาษาอังกฤษ ทำนองเดียวกับ square ที่ใช้เรียกแทนกำลังสอง
ทรงลูกบาศก์เป็นทรงสี่เหลี่ยมมุมฉากที่มีปริมาตรมากที่สุด เมื่อเทียบกับทรงสี่เหลี่ยมมุมฉากอื่น ๆ ที่มีพื้นที่ผิวเท่ากัน หรือเมื่อมีความยาวของด้านรวมทั้งหมดเท่ากัน (กว้าง+ยาว+สูง)
ลักษิกา คำขำ
ลักษิกา คำขำ (ชื่อเล่น:; เกิด: 21 กรกฎาคม พ.ศ. 2536) เป็นนักเทนนิสชาวไทย อันดับสูงสุดของเทนนิสเยาวชนโลก คือ อันดับ 50 ในวันที่ 25 มกราคม พ.ศ. 2553 เธอได้จับคู่กับ Eugenie Bouchard นักเทนนิสเยาวชนชาวแคนาดา และเข้ารอบรองชนะเลิศในรายการเทนนิสเยาวชนหญิงคู่ของเทนนิสออสเตรเลียนโอเพน
ลักษิกา คำขำ สามารถสร้างผลงานเป็นที่ฮือฮา จากการแข่งขันเทนนิสออสเตรเลียนโอเพน 2014 ประเภทหญิงเดี่ยว รอบแรก ด้วยการเป็นฝ่ายชนะเปตรา ควิโตวา นักเทนนิสจากสาธารณรัฐเช็ก ผู้เป็นมือวางอันดับ 6 ของโลก
ในการแข่งขันเอเชียนเกมส์ 2014 ที่อินชอน ประเทศเกาหลีใต้ ลักษิกาสามารถทำได้ 1 เหรียญทองในประเภทหญิงคู่ เมื่อจับคู่กับ แทมมารีน ธนสุกาญจน์ และ 1 เหรียญเงินในประเภทหญิงเดี่ยว
โทเรย์แอร์โรส์ (ทีมวอลเลย์บอลหญิง)
นอกจากนี้ ซะโอะริ คิมุระ, เอะริกะ อะระกิ ซึ่งเป็นนักกีฬาวอลเลย์บอลหญิงทีมชาติญี่ปุ่น และมาโนน เฟลียร์ ซึ่งเป็นนักวอลเลย์บอลหญิงชาวดัตช์ ต่างเคยทำหน้าที่ร่วมสังกัดสโมสรแห่งนี้
สมาชิกทีมปัจจุบัน
ข้อมูล ณ เดือนเมษายน ค.ศ. 2021